b'\n_START_ARTICLE_\nIbrahim I.\n_START_SECTION_\n\xc5\xbdivljenjepis\n_START_PARAGRAPH_\nRojen je bil v Istanbulu kot najmlaj\xc5\xa1i sin sultana Ahmeda I. in Kadinefendi K\xc3\xb6sem Valide Sultan, po rodu Grkinje z rojstnim imenom Anastazija. Na prestol je pri\xc5\xa1el po smrti svojega brata Murata IV. (1623\xe2\x80\x931640), ki je dal Ibrahima zapreti in na smrtni postelji ukazal, da po njegovi smrti usmrtijo \xc5\xa1e njega. Ibrahim se na za\xc4\x8detku svojega vladanja ni vpletal v politiko, potem pa se je postavil pokonci in dal usmrtiti nekaj vezirjev. Vojskoval se je z Bene\xc5\xa1ko republiko, ki je kljub pojemajo\xc4\x8di mo\xc4\x8di s svojo mornarico zmagovala na Egejskem morju in leta 1646 zasedla Tenedos na vhodu v Dardanele._NEWLINE_Ker je Ibrahimovo vladanje postajalo vedno bolj nepredvidljivo, so ga z dr\xc5\xbeavnim udarom, ki ga je vodil \xc5\xa0eik ul-Islam, odstavili in na ukaz velikega vezirja Mevlev\xc3\xae Mehmed Pa\xc5\xa1e zadavili. Ponarejena zgodba pravi, da je bil dr\xc5\xbeavni udar posledica Ibrahimove odlo\xc4\x8ditve, da pokon\xc4\x8da vseh 280 \xc4\x8dlanov svojega harema. Dejstva ka\xc5\xbeejo, da sta pre\xc5\xbeiveli najmanj dve Ibrahimovi prile\xc5\xbenici. Ena od njih je bila Turhan Hatice, ki je bila tri leta kasneje odgovorna za smrt K\xc3\xb6sem Valide Sultan, potem pa je bila regentka za Ibrahimovega in svojega sina Mehmeda IV.. Zgodba ja po dr\xc5\xbeavnem udaru kro\xc5\xbeila verjetno zato, da bi uti\xc5\xa1ala vsakogar, ki bi iz kakr\xc5\xa1nega koli razloga zagovarjal norega sultana.\n_START_SECTION_\nDru\xc5\xbeina\n_START_PARAGRAPH_\nIbrahim je imel devet \xc5\xbeena, s katerimi je imel osem sinov in pet h\xc4\x8dera. Tri \xc5\xbeene so bile matere bodo\xc4\x8dih sultanov: Ukrajinka Hatice (Kadija) Turhan Valide Sultan je bila mati Mehmeda IV. Saliha Dil-\xc3\xa2\xc5\x9fub Valide Sultan mati Sulejmana II. in Hatice (Kadija) Muazzez Sultan mati Ahmeda II..'